**PRAVILA PROMOCIJE**

**Nacionalna promocija**

Uz kupovinu telefona HONOR 400 Pro i HONOR 400 u periodu od 11.08.2025. do 31.08.2025. godine na poklon dobijate tablet HONOR Pad X7 (poklon uređaj) dok uz kupovinu telefona HONOR Magic 7 Pro na poklon dobijate tablet HONOR Pad X9a (poklon uređaj).

Kako bi kupovina bila validna za ostvarivanje benefita potrebno je da bude obavljena u maloprodajnim objektima i online prodavnicama ovlaštenih HONOR partnera navedenih u tački 3 ovih pravila.

Poklon promocija se odnosi na kupovinu telefona HONOR 400, HONOR 400 Pro i HONOR Magic 7 Pro u periodu od 11.08.2025. do 31.08.2025., pa vas molimo da se prije kupovine upoznate sa pravilima **Nacionalne promocije** (u daljem tekstu “**Pravila**”).

1. **Organizator promocije**

**Comtrade Distribution d.o.o. Sarajevo**, Džemala Bijedića br. 179, 71000 Sarajevo, Bosna i Hercegovina, ID: 4200516800007, PDV broj: 200516800007 (u daljem tekstu ,,**Organizatori**”) organizuju Nacionalnu promociju uređaja **HONOR 400, HONOR 400 Pro i HONOR Magic 7 Pro**, (u daljem tekstu ,,**Uređaj**”).

1. **Promotivni period i pokloni**

Na teritoriji Bosne i Hercegovine će biti organizovana promocija uređaja gdje uz kupovinu telefona HONOR 400 Pro i HONOR 400 u periodu od 11.08.2025. do 31.08.2025. godine na poklon dobijate tablet HONOR Pad X7 dok uz kupovinu telefona HONOR Magic 7 Pro na poklon dobijate tablet HONOR Pad X9a.

Ukoliko korisnik u navedenom promotivnom periodu kupi HONOR 400 i HONOR 400 Pro kod prodajnih partnera navedenih u tački 3. Pravila i ukoliko ispuni sve ostale uslove definisane ovim Pravilima, dobiće na poklon HONOR Pad X7 odnosno uz kupovinu HONOR Magic 7 Pro dobiće na poklon HONOR Pad X9a.

Pravo na poklon HONOR Pad X7 uz kupovinu HONOR 400 Pro i HONOR 400 odnosno HONOR Pad X9a uz kupovinu HONOR Magic 7 Pro, ostvaruje se uspješnom registracijom opisanom u tački 5. ovih Pravila.

Pod pojmom korisnik smatraju se fizička i pravna lica sa prebivalištem, odnosno registrovanim sjedištem na teritoriji Bosne i Hercegovine, koja kupuju uređaj za sopstvene potrebe, a ne zarad dalje preprodaje.

1. **Ovlašteni HONOR partneri**

Kupovina HONOR Uređaja može biti izvršena isključivo kod sljedećih ovlaštenih HONOR prodajnih partnera:

* Big Bang
* Ekupi
* Fontele
* Mobitel Studio
* IQ Mobile
* Digitalis
* Mtel
* HT Eronet
* BH Telecom
1. **Uslovi kupovine**

Promocija obuhvata Uređaje kupljene pod sljedećim uslovima:

1. Kupovina je obavljena u periodu promocije od 11.08. do 31.08.2025. godine.
2. Kupovina je obavljena kod jednog od HONOR prodajnih partnera na teritoriji Bosne i Hercegovine navedenih u tački 3. ovih Pravila.
3. Korisnik je uspješno izvršio registraciju (prijavu) kupljenog uređaja putem sajta [www.honorregistracijapoklona.ba](http://www.honorregistracijapoklona.ba) **,** a najkasnije do 14.09.2025. godine u skladu sa tačkom 5. ovih pravila.
4. **Registracija uređaja**

Preduslov za dobijanje poklona HONOR Pad X7 odnosno HONOR Pad X9a, jeste registracija putem sajta [www.honorregistracijapoklona.ba](http://www.honorregistracijapoklona.ba)u skladu sa Pravilima promocije najkasnije do 14.09.2025. godine.

Podaci koji se prikupljaju da bi korisnik ostvario pravo na poklone, te u cilju dostavljanja poklona nakon uspješne registracije, jesu:

**Za fizička lica:**

* Ime i prezime korisnika Uređaja
* Kontakt e-mail adresa korisnika Uređaja
* Adresa na koju se vrši dostava poklona
* Broj telefona korisnika Uređaja
* IMEI 1 broj kupljenog Uređaja
* Prikaz/sken fiskalnog računa / ugovora
* Broj fiskalnog računa
* Datum fiskalnog računa / ugovora

**Za pravna lica:**

* Naziv kompanije
* PDV broj kompanije
* ID broj kompanije
* Kontakt e-mail adresa kompanije
* Adresa na koju se vrši dostava poklona
* Broj telefona kompanije
* IMEI 1 broj kupljenog Uređaja
* Prikaz/sken računa / ugovora ili otpremnice za kupljeni Uređaj.
* Datum računa / ugovora

**Nakon dobijanja uređaja na kućnu adresu IMEI broj možete pronaći na sljedeći način:**

IMEI 1 (15 cifara) broj se može vidjeti na pozadini kutije pod nazivom IMEI 1 ili se može pronaći u samom Uređaju prema sljedećim instrukcijama (Podešavanja/O telefonu/Sve specifikacije/Status/ IMEI (otvor za sim:1) ili alternativnim načinom pozivanjem šifre na samom uređaju \*#06# ).

Potvrdom slanja podataka oni se dostavljaju kompaniji DEKRA Arbeit BH d.o.o.(podizvođač Organizatora) u cilju provjere da li su ispunjeni uslovi navedeni u Pravilima kako bi korisnik ostvario pravo na poklon. Time korisnik daje izričitu saglasnost za korištenje njegovih ličnih podataka u skladu sa Pravilnikom navednim u donjem dijelu ovog teksta. Da bi proces registracije bio uspješan, saglasnost korisnika je neophodna.

**NAPOMENA: Uslov za ostvarenje prava na poklone je uspješna prijava na sajtu** [www.honorregistracijapoklona.ba](http://www.honorregistracijapoklona.ba)

Pokloni će se dodjeljivati po principu redoslijeda ispravnih prijava, a ne po datumu kupovine.

1. **Isporuka poklona**

Korisniku će biti dostavljen poklon pod uslovom da je izvršena uspješna registracija na sajtu [www.honorregistracijapoklona.ba](http://www.honorregistracijapoklona.ba)u skladu sa tačkom 5. ovih Pravila.

Dostava poklona će biti izvršena u roku od **60 dana** nakon primljenog maila o validaciji dostavljenih podataka, na adresu na teritoriji Bosne i Hercegovine navedenu prilikom registracije. Ovaj rok može biti i duži usljed vanrednih okolnosti o čemu će kupac biti obaviješten putem maila.

Dostava poklona biće izvršena o trošku Organizatora **samo prilikom prvog slanja.** U slučaju neuspjele dostave, svaka naredna dostava će biti izvršena o trošku korisnika ili korisnik može preuzeti poklon lično na adresi podizvođača Organizatora - DEKRA Arbeit BH d.o.o., Fra Anđela Zvizdovića 1, 71000 Sarajevo, Bosna i Hercegovina.

1. **Pravo izmjene promotivne akcije**

HONOR zadržava pravo da u bilo koje vrijeme, iz opravdanih razloga, napravi izmjene ovih Pravila uz obavezu da iste bez odlaganja objavi.

Ova Pravila su objavljena dana 11.08.2025. godine na stranici [www.honorregistracijapoklona.ba](http://www.honorregistracijapoklona.ba) od kada se primjenjuju.

1. **Problem sa prijavom**

Ukoliko imate bilo kakvih poteškoća sa prijavom, u što kraćem roku se obratite na mail - **prijava@honorregistracijapoklona.ba**, ili na broj telefona **061/150-325** svakog radnog dana od 09h do 14h.

**PRAVILNIK O UPOTREBI I PODEŠAVANJU OSOBNIH/LIČNIH PODATAKA**

Opšti zakonski okvir kojim je uređena zaštita podataka osobnih podataka je Zakon o zaštiti osobnih/ličnih podataka („Službeni glasnik BiH“, broj: 49/06, 76/11 i 89/11 - ispr.) a ovaj Pravilnik o upotrebi i podešavanju ličnih podataka usklađen je sa Zakonom.

**Ko upravlja ličnim podacima na ovoj stranici?**

Lični podaci na ovoj stranici se nalaze pod kontrolom DEKRA Arbeit BH d.o.o., sa sjedištem u Bosni i Hercegovini, na adresi Fra Anđela Zvizdovića 1, 71000 Sarajevo, ID: 4201984860005, PDV broj: 201984860005. DEKRA Arbeit BH d.o.o. nastupa u svojstvu kontrolora ličnih podataka.

**Koji lični podaci se prikupljaju na ovoj stranici?**

Podaci koji se prikupljaju na ovoj stranici se odnose isključivo na lične podatke potrebne za dostavljanje poklon uređaja sa čime su posjetioci ove stranice prethodno upoznati. Konkretno, podaci koji se prikupljaju na ovoj stranici su podaci koje korisnik unese u formular za prijavu definisani u tački 5. ovih pravila.

**Koja je svrha prikupljanja podataka na ovoj stranici?**

Prethodno pomenuti podaci koji se prikupljaju na ovoj stranici koriste se isključivo za potrebe dostavljanja poklon uređaja na adresu korisnika koji ispune formular za prijavu. Svi drugi podaci, poput posjete ovoj stranici ili drugih aktivnosti neće biti evidentirani.

**Koliko se skladište podaci na ovoj stranici?**

Podaci na ovoj stranici se skladište do 28.02.2026. godine. Nakon ovog datuma, svi podaci koji su unijeti u formularu za prijavu će biti trajno obrisani.

**Pristanak na upotrebu ličnih podataka**

Unošenjem podataka u formular za prijavu i štrihiranjem predviđenog polja dajete svoj pristanak da DEKRA Arbeit BH d.o.o. upravlja vašim ličnim podacima u svrhu slanja poklon uređaja na vašu adresu. Ukoliko ne izrazite pristanak na upotrebu ličnih podataka, DEKRA Arbeit BH d.o.o. će biti onemogućena u sprovođenju promotivne akcije.

**Kako se mogu obrisati unijeti podaci sa ove stranice?**

Kao što je prethodno navedeno, vaši podaci se skladište do 28.02.2026. godine, nakon čega se trajno brišu. Ukoliko želite da se vaši podaci trajnu obrišu prije kraja ovog perioda molimo vas da svoj zahtjev (sa svim podacima koje ste unijeli u formular za prijavu) dostavite na na mail – **prijava@honorregistracijapoklona.ba**

**Kontakt za upite o zaštiti ličnih podataka**

Za sve upite u vezi sa zaštitom ličnih podataka i načinom njihove obrade, korisnici se mogu obratiti putem e-mail adrese: **prijava@honorregistracijapoklona.ba**